**สาธารณรัฐโดมินิกัน** (อังกฤษ: Dominican Republic; สเปน: *República Dominicana*) เป็นประเทศหนึ่งในทวีปอเมริกาเหนือ ตั้งอยู่บนพื้นที่ 2 ใน 3 ทางทิศตะวันออกของเกาะฮิสปันโยลาซึ่งขนาดใหญ่เป็นอันดับที่ 2 ในหมู่เกาะเกรตเตอร์แอนทิลลีส เกาะนี้ตั้งอยู่ในทะเลแคริบเบียน ทางทิศตะวันตกของเปอร์โตริโก และอยู่ทางทิศตะวันออกของคิวบาและจาเมกา โดยสาธารณรัฐโดมินิกันมีอาณาเขตจรดเฮติทางทิศตะวันตก

สาธารณรัฐโดมินิกันเป็นคนละประเทศกับดอมินีกา ซึ่งเป็นประเทศในทะเลแคริบเบียนอีกประเทศหนึ่ง

ภูมิศาสตร์
----------

แผนที่สาธารณรัฐโดมินิกัน
สาธารณรัฐโดมินิกันตั้งอยู่ทางทิศตะวันออกของเกาะฮิสปันโยลา ซึ่งเป็นเกาะที่ใหญ่เป็นอันดับสองในทะเลแคริบเบียนรองจากเกาะคิวบา โดยเกาะได้ถูกแบ่งเป็นประเทศเฮติทางทิศตะวันตก สาธารณะรัฐโดมินิกันมีพื้นที่ประมาณ 48,442 ตารางกิโลเมตร ทำให้เป็นประเทศที่มีพื้นที่ใหญ่เป็นอันดับสองในหมู่เกาะทะเลแคริบเบียนรองจากคิวบาอีกด้วย เมืองหลวงคือซานโตโดมิงโกตั้งอยู่ทางทิศใต้ของเกาะ พื้นที่ทั้งหมดของประเทศตั้งอยู่ในเขตร้อนจึงทำให้มีภูมิอากาศแบบร้อนชื้น และยังได้รับอิทธิพลจากพายุเฮอร์ริเคนในช่วงเดือนสิงหาคมถึงเดือนพฤศจิกายน

ประวัติศาสตร์
-------------

### สมัยก่อนอาณานิคม

### สมัยอาณานิคม

### เอกราชและสงคราม

หลังจากโดมินิกันประกาศแยกตัวจากสเปนได้เพียง 9 สัปดาห์ ก็ถูกเฮติเข้าผนวกฝั่งโดมินิกัน เหตุเพราะในขณะนั้นสเปนถูกนโปเลียนยึดครองอยู่ โดมินิกันอยู่ภายใต้การปกครองของเฮติ 22 ปี จึงทำสงครามแยกตัวออกจากเฮติ โดมินิกันจึงเป็นเอกราชแต่ก็เป็นอยู่ได้เกือบ 20 ปี สเปนก็เข้ามาปกครองอีก 5 ปี แล้วจึงได้ทำการประกาศเอกราชอีกครั้ง

การเมืองการปกครอง
-----------------

รูปแบบการปกครอง ระบอบประชาธิปไตย โดยใช้ระบบรัฐสภาและประธานาธิบดีแบบเดียวกันกับสหรัฐอเมริกา 

ประมุขของประเทศ ประธานาธิบดี ซึ่งดำรงตำแหน่งทั้งประมุขของรัฐและประมุขของรัฐบาล มีวาระการดำรงตำแหน่ง 4 ปี โดยประธานาธิบดีคนปัจจุบัน ได้แก่ นาย Leonel Fernández Reyna ซึ่งได้รับการเลือกตั้งให้ดำรงตำแหน่งนี้เป็นสมัยที่ 3 เมื่อปี 2551 (สมัยแรก ปี 2539 และสมัยที่สอง ปี 2547) และการเลือกตั้งครั้งต่อไปจะมีขึ้นในปี 2555

### บริหาร

บทความหลัก: รัฐบาลสาธารณรัฐโดมินิกัน
ฝ่ายบริหาร ประธานาธิบดีเป็นผู้นำฝ่ายบริหาร โดยมีอำนาจแต่งตั้งคณะรัฐมนตรี รัฐบาลชุดปัจจุบันนำโดยพรรค PLD ซึ่งครองเสียงข้างมากในรัฐสภาด้วย

### นิติบัญญัติ

บทความหลัก: รัฐสภาแห่งสาธารณรัฐโดมินิกัน
ฝ่ายนิติบัญญัติ เป็นระบบสภาคู่ ซึ่งได้รับการเลือกตั้งโดยตรงจากประชาชน โดยมีวาระการดำรงตำแหน่งคราวละ 4 ปี ประกอบด้วยวุฒิสภา ซึ่งมีสมาชิก 32 คน โดยมีที่มาจากการเลือกตั้งใน 31 จังหวัดๆ ละ 1 คน และเขตประเทศ 1 คน ส่วนสมาชิกสภาผู้แทนราษฎรมีจำนวน 183 คน 

### ตุลาการ

บทความหลัก: กฎหมายสาธารณรัฐโดมินิกัน
ฝ่ายตุลาการ ประกอบด้วยศาล ซึ่งมีเขตจังหวัดเป็นเขตอำนาจศาล และศาลฎีกา (ผู้พิพากษาศาลฎีกา ได้รับแต่งตั้งจากสภาตุลาการแห่งชาติ)

### สถานการณ์สำคัญ

นาย Leonel Fernandez ประธานาธิบดีคนปัจจุบันแห่งสาธารณรัฐโดมินิกัน ดำรงตำแหน่งประธานาธิบดีมาแล้วเป็นสมัยที่ 3 และถือได้ว่าเป็นผู้นำที่ทรงอิทธิพลมากที่สุดคนหนึ่งของประเทศนับตั้งแต่ ค.ศ. 1970 เป็นต้นมา อย่างไรก็ดี รัฐธรรมนูญฉบับปัจจุบันไม่อนุญาตให้นาย Fernanadez ลงสมัครรับเลือกตั้งอีกในสมัยหน้า (ค.ศ. 2012) แต่ด้วยฐานเสียงสนับสนุนที่เข้มแข็งของพรรค PLD ในรัฐสภาโดมินิกัน อาจนำไปสู่การแก้ไขรัฐธรรมนูญให้นาย Fernanadez สามารถลงสมัครรับเลือกตั้งอีกครั้งก็เป็นได้ ทั้งนี้ โดมินิกันมีปัญหาสำคัญที่รอการแก้ไข ได้แก่ การขาดแคลนพลังงาน การปราบปรามอาชญากรรมและยาเสพติด รวมถึงการบริหารการขาดดุลงบประมาณของประเทศ

การแบ่งเขตการปกครอง
-------------------

แผนที่แสดงจังหวัดของสาธารณรัฐโดมินิกัน
สาธารณรัฐโดมินิกันแบ่งออกเป็น 31 จังหวัด (*provincia*) ส่วนกรุงซานโตโดมิงโกเมืองหลวงของประเทศนั้น อยู่ในดินแดนดิสตริโตนาซิโอนัล

1. อาซัว
2. บาโอรูโก
3. บาราโอนา
4. ดาฮาบอน
5. ดัวร์เต
6. เอลิอัสปิญญา
7. เอลเซย์โบ
8. เอร์มานัสมิราบัล
9. เอสไปยัต
10. อาโตมายอร์
11. อินเดเปนเดนเซีย
12. ลาอัลตากราเซีย
13. ลาโรมานา
14. ลาเบกา
15. มาริอาตรินิดัดซานเชซ
16. มอนเซญญอร์โนอูเอล
17. มอนเตกริสติ
18. มอนเตปลาตา
19. เปเดร์นาเลส
20. เปราเบีย
21. ปูเอร์โตปลาตา
22. ซามานา
23. ซานเชซรามิเรซ
24. ซานกริสโตบัล
25. ซานโฮเซเดโอโกอา
26. ซานฮวน
27. ซานเปโดรเดมาโกริส
28. ซานเตียโก
29. ซานเตียโกโรดริเกซ
30. ซานโตโดมิงโก
31. บัลเบร์เด

นโยบายต่างประเทศ
----------------

### ความสัมพันธ์กับกลุ่มประเทศลาตินอเมริกา

รัฐบาลประธานาธิบดี Fernandez มุ่งส่งเสริมความสัมพันธ์ทางการค้ากับประเทศต่างๆ ในภูมิภาคลาตินอเมริกา ตะวันออกกลาง และเอเชีย นอกเหนือไปจากการรักษาความสัมพันธ์ที่ดีกับสหรัฐฯ นอกจากนี้ นาย Fernandez ยังพยายามเพิ่มบทบาทในระดับภูมิภาคของโดมินิกัน ด้วยการเข้าไปมีบทบาทในการไกล่เกลี่ยความขัดแย้งระหว่างโคลอมเบียกับเวเนซุเอลา รวมทั้งการให้ความช่วยเหลือในการฟื้นฟูประเทศแก่เฮติภายหลังประสบภัยแผ่นดินไหวเมื่อต้นปี 2553 โดยมีเป้าหมายที่จะพัฒนาให้โดมินิกันก้าวขึ้นมามีบทบาทเป็นตัวกลางประสานผลประโยชน์ระหว่างกลุ่มประเทศในภูมิภาคที่ใช้ภาษาอังกฤษและภาษาสเปนเป็นภาษาราชการ

ที่ผ่านมา สาธารณรัฐโดมินิกันมีความสัมพันธ์ที่ดีกับสหรัฐฯ และประเทศอื่นๆ ในทวีปอเมริกาโดยเฉพาะเวเนซุเอลา ซึ่งทั้งสองฝ่ายมีการทำความตกลงซื้อขายน้ำมันที่เอื้อประโยชน์ให้โดมินิกันสามารถซื้อน้ำมันจากเวเนซุเอลาได้ในราคาถูก จึงสามารถแก้ไขปัญหาด้านพลังงานของโดมินิกันได้เป็นอย่างดี ส่วนความสัมพันธ์กับเพื่อนบ้านอย่างเฮตินั้น แม้โดมินิกันจะมีบทบาทสำคัญในการฟื้นฟูเฮติภายหลังเกิดเหตุแผ่นดินไหว แต่เป็นที่น่าสังเกตว่า ความสัมพันธ์ทวิภาคีระหว่างสองประเทศ อาจถูกกระทบด้วยปัญหาผู้อพยพชาวเฮติที่เพิ่มจำนวนอย่างมาก โดยเฉพาะกลุ่มที่หลบหนีเข้าเมืองอย่างผิดกฎหมาย สร้างภาระแก่รัฐบาลโดมินิกัน ซึ่งพยายามที่จะผลักดันกลุ่มคนเหล่านั้นออกจากดินแดนของตน

กองทัพ
------

บทความหลัก: กองทัพสาธารณรัฐโดมินิกัน
### กองกำลังกึ่งทหาร

กองกำลังกึ่งทหารของสาธารณรัฐโดมินิกัน ก่อตั้งโดย de la República Dominicana ประกอบด้วยประมาณ 44,000 บุคลากรปฏิบัติหน้าที่ประมาณร้อยละ 60 ซึ่งถูกนำมาใช้เป็นหลักสำหรับการดำเนินงานที่ไม่ใช่ทหารรวมทั้งผู้ให้บริการรักษาความปลอดภัยสำหรับสถานที่ไม่ใช่ทหารที่รัฐบาลเป็นเจ้าของ ภารกิจหลักคือการปกป้องประเทศและปกป้องความสมบูรณ์ของดินแดนของประเทศสาธารณรัฐโดมินิกัน

ประชากรศาสตร์
-------------

### เชื้อชาติ

ผสม 73% ผิวขาว 16% ผิวดำ 11%

### ชนพื้นเมือง

เมสติโซ (ผิวขาวผสมอินเดียแดงพื้นเมือง) 60%, อเมริกาอินเดียแดง 30%, คอเคเชียน 9% และอื่นๆ 1%

### ภาษา

บทความหลัก: ภาษาในสาธารณรัฐโดมินิกัน

ใช้ภาษาสเปนเป็นภาษาราชการและมีภาษาอังกฤษเป็นภาษาที่สอง รองลงมาคือภาษาฝรั่งเศส ซึ่งภาษาสเปนจะมีความแตกต่างทางสำเนียงไปจากประเทศอื่นๆในทวีปอเมริกาใต้ กล่าวได้ว่าแต่ละประเทศจะมีสำเนียงที่ต่างกัน และจะมีคำท้องถิ่น(บางคำ)เฉพาะของแต่ละประเทศอีกด้วย

### ศาสนา

บทความหลัก: ศาสนาในสาธารณรัฐโดมินิกัน
ศาสนาในรัฐโดมินิกันส่วนมากนับถือศาสนาคริสต์นิกายโรมันคาทอลิก (82.7%) รองลงมาคือศาสนาคริสต์นิกายโปรแตสแตนท์ (9.7%) และอื่นๆ คือ ไม่มีศาสนา (4.7%) ไม่ปรากฏ (2.7%) ศาสนอื่นๆ (0.7%)



| ศาสนาในสาธารณรัฐโดมินิกัน (2010 census) |
| --- |
|  |  |  |
| โรมันคาทอลิก |    | 82.7% |
| โปรแตสแตนท์ |    | 9.7% |
| ศาสนาอื่นๆ |    | 0.2% |
| ไม่มีศาสนา |    | 4.7% |
| ไม่ปรากฏ |    | 2.7% |

อ้างอิง
-------

1. ↑  "การประเมินประชากรโลก พ.ศ. 2560". *ESA.UN.org* (custom data acquired via website). United Nations Department of Economic and Social Affairs, Population Division. สืบค้นเมื่อ 10 September 2017.
2. ↑  "GINI index (World Bank estimate) - Dominican Republic". World Bank. สืบค้นเมื่อ 30 March 2020.
3. ↑  *Human Development Report 2020 The Next Frontier: Human Development and the Anthropocene* (PDF). United Nations Development Programme. 15 December 2020. pp. 343–346. ISBN 978-92-1-126442-5. สืบค้นเมื่อ 16 December 2020.
4. ↑

* สาธารณรัฐโดมินิกัน เก็บถาวร 2011-07-14 ที่ เวย์แบ็กแมชชีน จากเว็บไซต์กระทรวงต่างประเทศ

แหล่งข้อมูลอื่น
---------------

**Dominican Republic** ที่โครงการพี่น้องของวิกิพีเดีย

* หาความหมายจากวิกิพจนานุกรม
* ภาพและสื่อจากคอมมอนส์
* เนื้อหาข่าวจากวิกิข่าว
* คำคมจากวิกิคำคม
* ข้อมูลต้นฉบับจากวิกิซอร์ซ
* หนังสือจากวิกิตำรา
* ข้อมูลการเดินทางจากวิกิท่องเที่ยว

รัฐบาล
* (สเปน) ประธานาธิบดีแห่งสาธารณรัฐโดมินิกัน
* Chief of State and Cabinet Members เก็บถาวร 2012-09-26 ที่ เวย์แบ็กแมชชีน CIA The World Factbook
* World Bank Dominican Republic

ข้อมูลทั่วไป
* Dominican Republic entry at *The World Factbook*
* Dominican Republic เก็บถาวร 2008-07-05 ที่ เวย์แบ็กแมชชีน at *UCB Libraries GovPubs*
* สาธารณรัฐโดมินิกัน ที่เว็บไซต์ Curlie
* Dominican Republic profile from the BBC News
* Wikimedia Atlas of the Dominican Republic
* Key Development Forecasts for the Dominican Republic from International Futures

การท่องเที่ยว
* Official Website of the Ministry of Tourism of the Dominican Republic

พัฒนา และ สวัสดิการสังคม
* Official Website of the IDDI, Instituto Dominicano de Desarrollo Integral

Gastronomy
* Dominican Cooking

ดนตรี
* Live Bachata & Merengue music Stream / Música Dominicana, en Vivo เก็บถาวร 2020-08-03 ที่ เวย์แบ็กแมชชีน

| * ด
* ค
* ก
ประเทศและดินแดนในทวีปอเมริกาเหนือ |
| --- |
| รัฐเอกราช | 

|  |  |
| --- | --- |
| ทั้งหมด | กรีเนดา · กัวเตมาลา · คอสตาริกา · คิวบา · แคนาดา · จาเมกา · เซนต์คิตส์และเนวิส · เซนต์ลูเชีย · เซนต์วินเซนต์และเกรนาดีนส์ · ดอมินีกา · นิการากัว · บาร์เบโดส · บาฮามาส · เบลีซ · ปานามา · เม็กซิโก · สาธารณรัฐโดมินิกัน · เอลซัลวาดอร์ · แอนทีกาและบาร์บิวดา · ฮอนดูรัส · เฮติ |
| ส่วนใหญ่ | สหรัฐ1 |
| บางส่วน | โคลอมเบีย (ซานอันเดรสและโปรบิเดนเซีย) · เนเธอร์แลนด์ (ซาบา · ซินต์เอิสตาซียึส) · ฝรั่งเศส (กัวเดอลุป · มาร์ตีนิก) · เวเนซุเอลา (เกาะอาเบส) |

 |  |
| เขตสังกัดและดินแดนอื่น ๆ | 

|  |  |
| --- | --- |
| เดนมาร์ก | กรีนแลนด์ |
| เนเธอร์แลนด์ | กูราเซา · อารูบา · ซินต์มาร์เติน |
| ฝรั่งเศส | เกาะกลีแปร์ตอน · แซงปีแยร์และมีเกอลง · แซ็ง-บาร์เตเลมี · แซ็ง-มาร์แต็ง |
| สหราชอาณาจักร | เบอร์มิวดา · มอนต์เซอร์รัต · หมู่เกาะเคย์แมน · หมู่เกาะเติกส์และเคคอส · หมู่เกาะบริติชเวอร์จิน · แองกวิลลา |
| สหรัฐ | เกาะนาแวสซา · ปวยร์โตรีโก · หมู่เกาะเวอร์จินของสหรัฐ |

 |
| 1รัฐฮาวายและแพลไมราอะทอลล์อยู่ในเขตโอเชียเนีย |